**Európai felhívás: Találkozásod története**

A “Találkozásod története” című felhívás célja, hogy az Európában folyó interkulturális párbeszédről szóló élménybeszámolókat gyűjtsön.

Ezek az élmények nagyon sokfélék lehetnek, például:

- oktatási projektek, melyek a rasszizmussal és az idegengyűlölettel veszik fel a harcot;

- aktivisták, migránsok és egyszerű állampolgárok által kivitelezett társadalmi akciók, melyek célja, hogy elősegítse a különböző kultúrákból származó emberek között a kölcsönös ismeret-átadást és együttműködést;

- személyes élmények, melyek a rasszizmus és idegengyűlölet legyőzésének kihívásához köthetők és az interkulturális párbeszéd értékét erősítik…

Az elbeszélt történetek szerzői lehetnek egyének, csoportok, közösségek, szervezetek.

A pályázat számos elbeszéléstípus felé nyitott:

* **Önéletrajz vagy életrajz**: önéletrajzi elbeszélés, mely egyes szám, első személyben meséli el, amit közvetlenül megtapasztaltál vagy egy életrajzi elbeszélés, amennyiben más személyek élményeit gyűjtöd össze. A szöveg, mely nem lehet hosszabb 10 oldalnál, Word vagy PDF formátumban küldhető be.
* **Fotó elbeszélés** (szöveg és képek): elbeszélés, mely szöveggel kísért képekből van megalkotva. Ez lehet önéletrajzi elbeszélés, közvetlenül egyes szám első személyben elmesélve, mit éltél meg, vagy életrajzi elbeszélés, amennyiben mások élményeit gyűjtöd össze. A szöveg, mely nem lehet hosszabb 10 oldalnál, Word vagy PDF formátumban küldhető be.
* **Videó elbeszélés**: a történetet számos video-elbeszélés típus segítségével is elbeszélheted, mint pl. dokumentumfilm, video interjú, digitális történet-mesélés vagy bármilyen más kreatív formában. Maximum hosszúság: tíz perc.
* **Képregény**: meséld el az interkulturális párbeszéd általad megélt élményét képregényen keresztül maximum tíz oldalon.

**A TÖRTÉNETEK BEKÜLDÉSÉNEK MÓDJA**

A részvételhez küldd el pályamunkádat a berlinlampedusa@gmail.com email címre Word dokumentumban. A jelentkezéshez szükséges a Jelentkezési Lap kitöltése és visszaküldése a pályamunkával együtt, mely letölthető az Oltalom Karitatív egyesület facebook profiljáról (<https://www.facebook.com/oltalom.karitativegyesulet/?fref=ts>)

**ÁLTALÁNOS INFORMÁCIÓ**

**SZERZŐK:** az elbeszélők lehetnek egyének, informális csoportok, közösségek, szervezetek.

**NYELVEK**: az alábbi nyelveken lehet a vetélkedőben részt venni: angol, francia, olasz, lengyel, magyar, román, spanyol, német, görög. Videó-elbeszélés esetében szívesen vesszük az angol fordítást vagy feliratot, de ez nem kötelező.

**TÖRTÉNETEK SZÁMA**: a szerzők egy vagy több történet beküldésével vehetnek részt a vetélkedőn.

**HATÁRIDŐ**: a történet(ek) beküldésének határideje 2017. október 20.

**KIVÁLASZTÁS ÉS DÍJAK**: a kiválasztás első szintje nemzeti szinten történik meg, a történetek nyelvei szerint, és minden nyelven négy döntős kiválasztását eredményezi (elbeszélő kategóriánként egyet-egyet).

A kiválasztás második szintjén egy nemzetközi zsűri fog kiválasztani négy nyertest a döntősök közül, minden elbeszélés-kategóriából egyet.

A történetek (a döntősök és nyertesek) egy jó gyakorlatokat tartalmazó kézikönyvbe lesznek összegyűjtve.

Minden egyes nyertes projekt képviselője meghívást kap a projekt Strasbourgban esedékes záró rendezvényére 2018. március 15-17. között.

A pályázat a **Lampedusa Berlin, Travel journal. Europe for Citizens** **Program** ***(Lampedusa Berlin útinapló. Európa a polgárokért program)*** – Strand2: Democratic engagement and civic participation. 2.3: Civil Society Project (projekt szám: 577736-CITIZ-1-2016-1-IT-CITIZ-CIV) című projekt részét képezi.

A projekt célja javítani az európai polgárok közötti diskurzust bizonyos kulcsfontosságú mai európai ügyekkel kapcsolatban, a migrációs válságot illetően:

- Hogyan alakíthatók ki hatékonyabb migrációs szakpolitikák Európában?

- Hogyan lehet gátat szabni a xenofób és rasszista attitűdök és víziók terjedésének?

- Hogyan fejleszthető az interkulturális párbeszéd Európában?

**Projekt partnerek**: Fondazione ForTeS (Olaszország, főpályázó), Asinitas Onlus (Olaszország), Sosrazzismoitalia (Olaszország), Sozial.Label E.V. (Németország), S.O.S. Racismo Gipuzkoa Asociacion (Spanyolország), Egam-European Grassroots Antiracist Movement Association (Franciaország), Oltalom Karitatív Egyesület (Magyarország), Asociatia Tineri Parteneri Pentru Dezvoltarea Societatii Civil (Románia), International Centre For Sustainable Development (Görögország), Towarzystwo Amicus (Lengyelország).

**Kapcsolat**: berlinlampedusa@gmail.com

**Honlap**: [www.lampedusaberlin.eu](http://www.lampedusaberlin.eu)

A borítón Azadeh Ramezani Tabrizi festménye látható.